cyanic-selkie/wikianc huggingface dataset:
Akvifer
Nydannelse (tilførsel av grunnvann) kan enten skje ved infiltrasjon fra tilgrensende overflatekilder (elv/innsjø) eller ved infiltrasjon av nedbør. Det finnes også akviferer med begrenset tilførsel av nytt vann. Ogallalla-akviferen i Midtvesten i USA er f.eks. en akvifer dannet i forbindelse med siste istid, og ser ut til å være i ferd med å tørke ut. Også den norske akviferen - funnet av forskere på leting etter metanutslipp fra havbunnen - oppstod under siste istid. Den ligger på 800 m dyp i to smale renner i kontinentalskråningen utenfor Lofoten. Smeltevann fra siste istid ble tynget ned gjennom sprekker i havbunnen av isbreen over, og danner i dag en større ferskvannslomme. I 2019 ble det funnet en enorm akvifer utenfor USAs østkyst, med utstrekning fra New Jersey til Massachusetts. Med sine 2.800 billioner liter vann er dette den største undersjøiske ferskvannsakviferen som er funnet, med vann til å fylle 1,1 milliarder olympiske svømmebasseng.
Kunnskap om en akvifers form, størrelse og avgrensning er viktig når man skal lokalisere brønner for vannuttak. Hvordan og hvor raskt grunnvannet fornyes, er essensielt for å vite hvor mye grunnvann som kan tas ut før det oppstår problemer (kvantitativt – for lite vann, eller kvalitativt – inntrengning av forurenset vann).
Studiet av grunnvannstrømning og karakterisering av ulike typer akviferer kalles hydrogeologi.
Åpen akvifer
En åpen akvifer mottar nydannelsen gjennom nedbør som infiltrerer og deretter perkolerer ned til grunnvannet. Denne typen akviferer kalles også selvmatende. I en åpen akvifer vil grunnvannspeilet ha et hydrostatisk trykk tilsvarende atmosfærisk trykk. En og samme akvifer kan være åpen og lukket i ulike deler.
Lukket akvifer
En lukket akvifer er en akvifer som ligger under et tett og ugjennomtrengelig lag. Den mottar ikke vann fra nedbør direkte over akviferen, men via kontakt med en tilgrensende åpen akvifer eller tilgrensende overflatekilde (innsjø eller elv). Grunnvannet står da under trykk mot det tette laget, og har følgelig et trykk > atmosfæretrykket. Hvis det settes ned en brønn vil vannivået i brønnen være høyere enn i akviferen.
Bakaksling
Bakaksling tar seg av overføring av kraft fra girkasse til bakhjulene på bakhjulstrekkede hjuldrevne kjøretøy, og er da koblet til drivhjulene. Den består av differensial, kardang og et sett av akslinger og kulelager. Den er festet flere steder på kjøretøyet, oftest med et slags støtdemper for å absorbere sjokk som følge av passering av ujamnheter i underlaget. På kjøretøy med forhjulsdrift vil bakakslingen være koblet til tomgangshjul.
Judogi
Judogi (eller bare gi) er en drakt for å trene judo, introdusert av judoens skaper Jigoro Kano i 1907. Den ble senere adoptert av andre japanske kampsporter, f.eks. karate og aikido. En gi består av uwagi (jakke), zubon (bukse) og obi (belte). En gi er laget av bomull, og er som regel hvit. I konkurranser (shiai) har den ene deltageren blå gi og den andre hvit.
UFC 54
UFC 54: Boiling Point var et MMA-arrangement i regi av UFC i Las Vegas, Nevada, USA 20. august 2005.
Skøyter
Skøyter er redskap til å feste på føttene og skøyte (gli bortover) med på is.
Typer
En skøyte har som regel en egen dedikert sko festet til skøyten. Det finnes også skøyter hvor man surrer eller stropper fast egne sko (vinter eller joggesko), samt skøyter hvor man kan benytte skisko festet ved hjelp av skibindinger. Turskøyter kan enten fås med fast eller løs hæl.
Historikk, benskøyter og ispigg
Isskøyter er kjent tilbake til vikingtiden og er nevnt i Snorres Kongesaga. Snorre skriver at Øystein Magnussøn mente at han var den beste skøyteløperen og at broren, Sigurd Magnussøn (Jorsalfare) «ikke gikk bedre enn et naut».
Det er funnet mange skøyter fra denne tiden. De er laget av ben fra store dyr, gjerne mellomfotbenet fra hest eller okse. Benet er gjennomhullet slik at det kan festes til bena med remmer. Eller det er jarnpigger i beinet for feste opp i såle.
Det antas at skøyteløperen den gangen tok seg frem ved hjelp av en ispigg på en stav som ble ført mellom bena med begge hender. Man tror skøytene ble brukt både til nytte som for eksempel i forbindelse med isfiske og til å ta seg raskt over islagte vann, og til hygge – i konkurranser, «kappestrid» og «mannjevninger».
Det finnes også mange skøyter som har tresåle med jernegg. Det er mange ulike typer. De fleste har jernpigger oppå tresålen som skosålen skulle gå ned i, og tau som er festet til tresålen og som ble brukt til å feste fottøyet til skøyten med. Trolig er disse laget rundt om i bygdene. Slike skøyter ble ikke bare brukt på islagte vann. Det er fortalt fra Nordfjord at tidlig på 1900-tallet var skøyter et framkomstmiddel for folk når veiene var glatte.
Metallskøyter
De første skøytene helt av metall ble laget rundt 1850. Også disse skøytene ble festet til fottøyet med remmer. Ut fra formen på skøytestålet ble remskøytene også kalt snabelskøyter eller krøllskøyter.
Læreskøyter eller barneskøyter festes også med remmer og har «støttemeier» på begge sider av skøytestålet.
Etter remskøytene kom skøyter med gripeklør i metall som kunne skrus av og på støvler med lærsåler, beksømstøvler, ved hjelp av en nøkkel. De ble kalt skruskøyter. Disse ble etterfulgt av skoskøyter som kom i bruk blant mosjonister, ungdom og barn utover på 1950-tallet. Skoskøytene kom som kunstløpsskøyter, bandyskøyter, hockeyskøyter og lengdeløpsskøyter.
Sport på skøyter
Norges første organiserte skøyteløp ble arrangert på fjordisen i Piperviksbukta utenfor Akershus festning i Oslo 1. mars 1863. Christiania Skøiteklub ble stiftet i 1864. Det internasjonale skøyteforbundet (ISO), ble stiftet i 1892 og er verdens eldste vintersportsforbund. Norges Skøyteforbund (NSF) ble stiftet 27. februar 1893.
Norges Skøyteforbund organiserer grenene hurtigløp, kunstløp, langløp, kortbane og in-line skating (rulleskøyter) samt roller derby. Lagidrettene på skøyter, bandy og ishockey, organiseres i egne forbund, Norges Bandyforbund (også innebandy) og Norges Ishockeyforbund.
Skøyter beregnet på hurtigløp på is kalles gjerne lengdeløpsskøyter. Inntil slutten av 1800-tallet var skøytebladet innfelt i en tresåle, som ble festet til skoen med remmer. Skøyteløperen Axel Paulsen (1855–1938) utviklet den moderne lengdeløpsskøyten på 1880-tallet. På denne er bladet festet til støvelen med metall-«kopper». Modellen holdt seg i prinsippet uforandret i mer enn 100 år, til nederlandske forskere utviklet klappskøyten (introdusert i toppidrett i 1997). Her er bladet hengslet, slik at eggen beholder kontakt med isen gjennom hele frasparket.
Skarphet
Mindre radius på eggen gir en skarpere kant. Innen ishockey er det vanlig med 13 mm for de fleste spillerne, mens målvakter gjerne bruker 19 mm radius.
Skøyteradius
Selve skøytebladet kan være kurvet med ulik radius i henhold til bruksområde. Racingskøyter har ofte radius for at de skal svinge bedre. Typisk radius er 8 meter for skøyter til kortbaner til 22 meter på langbaner.
Sikkerhet
Hvert år går mange gjennom isen, og selv erfarne løpere kan være uheldige. For eksempel kan istykkelsen variere mye. Vanlig sikkerhetsutstyr til skøyteturer er sikkerhetsline og ispigger. Dersom man skal på langtur kan det være en idé å ha en sekk med klesbytte med varme klær pakket i en vanntett pose, i tilfelle man skulle gå gjennom isen.
Sportsfiske i Oslo
Sportsfiske i Oslo er en oversikt over typer av sportsfiske og geografisk utbredelse av denne sporten i Oslo.
Havfiske
Indre Oslofjord har mange fiskeplasser for sjøørret og havabbor i tillegg til torsk, sei og makrell.
Ferskvannsfiske
I ferskvann finnes det en rekke forskjellige arter og man kan velge mellom fiske etter hvitfisk i næringsrike sjøer eller ørret og røyefiske i skogsvann.
Kultivering
I mange av åspartiene kalkes det og drives et utstrakt fiskestellarbeid.
Fiskekort
Oversikten over fiskekortområder finnes hos NJFF, OFA og hos kommunene.
Albanias flagg
Det albanske nasjonalflagget har rød grunnfarge med en svart to-hodet ørn (dobbeltørn)i midten. Det stammer fra våpenskjoldet til Gjergj Kastriot Skanderbeg, en albaner som på 1400-tallet ledet Albania i et suksessfullt opprør mot Det osmanske riket. Dette resulterte i en kort periode av albansk selvstendighet fra 1443 til 1478. Det nåværende flagget ble innført 7. april 1992.
Tidligere albanske stater, som det albanske kongedømmet og det kommunistiske Albania, har hatt flagg som i grunnform har vært det samme. Kongedømmet førte flagget med ørnen som nasjonalflagg, mens statsflagget hadde tillegg av Albanias spesielle krone, den såkalte Skanderbegs hjelm, en hjelm som på toppen har et hode av en hornet geit. Under kommunismen ble en rød stjerne med gult omriss plassert over ørnen. Stjernen ble fjernet i 1992.
Andre flagg
Albanias nasjonalflagg føres på land også av statlige myndigheter og forsvaret. Til sjøs er det et statsflagg, det vil si i bruk av statlige fartøyer. Sivile fører til sjøs et handelsflagg som har en svart stripe i rød duk. Orlogsflagget har den svarte dobbeltørnen på hvit duk med en rød stripe under. For skip tilhørende reserven er stripen blå, mens kystvaktens skip fører flagg der stripen er grønn.
219 Thusnelda
219 Thusnelda er en hovedbelteasteroide. Den ble oppdaga den 30. september 1880 av Johann Palisa fra Pula. Den er oppkalt etter Thusnelda, kona til den germanske krigeren Arminius.
18. etappe i Tour de France 2007
Den '''18. etappen''' i Tour de France 2007 var en 211 km lang etappe som gikk fra Cahors til Angoulême. Etappen inneholdt 2 spurter og 4 fjellpasseringer; 4 kategori 4 stigninger.
1. sprint (Saint-Cyprien)
Etter 66 km
2. sprint (Dignac)
Etter 192 km
1. klatring (Côte de Salvezou)
4. kategori etter 15 km
2. klatring (Côte de Lavercantière)
4. kategori stigning etter 24 km
4. klatring (Côte de Saint-Cyprien)
4. kategori stigning etter 70,5 km
Eksterne lenker
2007 Tour de France, Stage 11 to Stage 20
Smootown
Smootown var et norsk nettsamfunn for kristen ungdom som ble nedlagt i 2010. Nettsamfunnet hadde som mål å «samle, inspirere og utruste» kristen ungdom i Norge. Samfunnet hadde 7000 innbyggere i 2007. Nettsamfunnet er den sentrale modulen i Smootown, og knytter brukerne sammen ved hjelp av forum, bilder, gjestebøker, venner og personlige meldinger. Smootown hadde også sin egen nettkafé som turnerte rundt på mange av de større, kristne sommerfestivalene. Denne nettkaféen gav gratis surfing på Smootown og på hjemmesiden til den aktuelle festivalen, og ellers tilbys svært rimelig internett-tilgang for de som måtte trenge dette. Smootown-medarbeiderne la også ut artikler, bilder og stemningsrapporter i form av film på hovedsiden, fra festivalene.
220 Stephania
220 Stephania er en hovedbelteasteroide. Den ble oppdaga den 19. mai 1881 av Johann Palisa fra Universitäts-Sternwarte Wien i Wien. Den er oppkalt etter kronprinsesse Stephanie, gift med den østerriksk-ungarske kronprins Rudolf.
Svømming under Asialekene 1954
Svømming under Asialekene 1954 ble arrangert i Manila på Filippinene i mai 1954. Det 13 øvelser sju for menn og seks for damer. Japan ble beste nasjon med ti gullmedaljer foran Filippinene med tre.
Lee Bowyer
Lee David Bowyer (født 3. januar 1977 i Newham, London) er en engelsk fotballtrener og tidligere fotballspiller.
Bowyer har tidligere spilt for Charlton Athletic FC, Leeds United AFC, West Ham United FC, Newcastle United FC og Birmingham City FC. Han har én landskamp for.
Herman af Sillén
Herman af Sillén (født 20. mai 1857, død 29. desember 1908) var en svensk sjøoffiser og marinemaler. Han fikk sin kunstneriske utdannelse i Paris og Berlin.
Som sjøoffiser var Herman af Sillén blant annet fartøysjef på HMS «Drott» i dennes egenskap av kunglig jakt for kong Oscar II. Han ble utnevnt til kommandørkaptein av første grad i 1901.
Herman af Sillén anses å være en av Sveriges fremste marinemalere og som sådan er han kjent for sin evne å gjengi vannoverflaten på et troverdig måte.
Colorado (elv i Argentina)
Colorado (spansk: Río Colorado) er ei elv i den sørlige delen av Argentina. Den har sitt utspring på østsiden av Andesfjellene, og renner derfra i øst-sørøstlig retning til Atlanterhavet, hvor den munner ut i et delta. Den er 1114 kilometer lang, hvorav rundt 300 kilometer, fra kysten til Pichi Mahuida, er seilbare for mindre fartøyer.
Elva Colorado dannes ved samløpet mellom elvene Grande og Barrancas. Etter at elva forlater Andes renner den gjennom et øde og tørt landskap, og den har ingen sideelver med unntak av elva Desaguadero (eller Salado) fra provinsen La Pampa. De nedre delene av Colorado, på dens vei over Patagonia, er fruktbare og skogkledte, men området er for lite til å understøtte annet enn en liten befolkning.
Demningen Embalse Casa de Piedra ble bygget både som et vannkraftverk og for å regulere vannføringen i den tørre regionen elva renner gjennom.
Stefan Ishizaki
Grunnen til at han gikk over til IF Elfsborg fra Vålerenga IF er at han følte at han fikk for liten spilletid. I 2005 uttrykte han at han ville tilbake til Sverige men dro ikke før 2006.
Han har tidligere spilt i Rågsveds IF, Genoa CFC og AIK.
Ishizaki spiller på midtbanen, som oftest på høyre side.
Cristiano Zanetti
Cristiano Zanetti (født 14. april 1977 i Carrara) er en italiensk tidligere fotballspiller. Han spilte for en rekke klubber i Serie A, deriblant Fiorentina, Roma, Inter og Juventus. Han avsluttet karrieren i Brescia Calcio og la opp i 2012. Zanetti spilte 17 landskamper for Italia og var i den italienske troppen under VM i 2002 og EM i 2004.
Grøndahl og Dreyers Forlag
Grøndahl og Dreyers Forlag ble dannet i 1991 da Dreyers Forlag ble slått sammen med Grøndahl & Søn Forlag. Det sammenslåtte forlaget var eid av Cappelen. I 1999 ble Grøndahl og Dreyers Forlag oppløst og det gikk inn i Cappelen.
Burkhard Christoph von Münnich
Burkhard Christoph Graf von Münnich (født i Neuenhuntorf i Oldenburg, død  i St. Petersburg) var en tyskfødt ingeniør, feltmarskalk og politiker i russisk tjeneste. Han var greve av Det hellige romerske rike av den tyske nasjon.
Bakgrunn
Münnick var av en opprinnelig dansk adelslekt, da faren Anton Günther von Münnich ble adlet av den danske kong Christian IV som offiser og dikeansvarlig.
Münnick gikk i 1699 inn i fransk tjeneste i Strasbourg. Da den spanske arvefølgekrigen brøt ut i 1701, tjenestegjorde han som hauptmann i først styrkene til landgrevskapet Hessen-Darmstadt og fra 1705 for landgrevskapet Hessen-Kassel. Han deltok i kamper i Italia og Nederland, og ble etter slaget ved Malplaquet i Frankrike i 1709 utnevnt til oberstleutnant, men ble sterkt skadet satt i fransk krigsfangenskap. Etter at han ble løslatt i 1713, ble han engasjert av landgreve Karl av Hessen-Kassel i byggingen av kanalen ved Karlshafen. I 1716 gikk han som oberst inn i den kursachsiske hæren.
I russisk tjeneste
I 1721 gikk han i tjeneste i Den keiserlige russiske hær til Peter den store som ingeniørgeneral. En av hans første oppgaver var å ferdigstille den kostbare Ladogakanalen som hadde vært under bygging for mer en ti år. Deretter ledet han utbyggingen av havnen i Kronstadt og fortifikasjonene i Riga. Da Peter II ble tsar i 1727, ble Münnick utnevnt til generalløytnant og året etter ble han utnevnt til russisk greve. Under Anna av Russland fikk han en økende politisk innflytelse.
I 1732 ble han utnevnt til feltmarskalk og leder av krigsrådet, det høyeste militære koordineringsorganet i Russland. Her sto han for en reorganisering av den russiske hæren og grunnla et kadettkorps for å sikre rekrutteringen av nye offiserer.
Krigsmeritter
Etter en lengre beleiring, inntok han under den polske tronfølgekrig byen Danzig fra polske og franske styrker i 1734. Deretter slo han ned uroligheter i Warszawa og hadde kommandoen over de russiske styrkene som var rettet mot Det osmanske riket.
I 1736 begynte den russisk-østerrikske tyrkerkrig hvor hans militære renomme for alvor ble lagt. Etter å ha rykket fram langs svartehavskysten fra Krim og inntok Otsjakiv i Ukraina i 1737 etter en lengre beleiring. I 1739 vant han et større slag ikke langt fra Khotyn og inntok byen. Han etablerte deretter en sterk posisjon i Moldava. PÅ denne tiden engasjerte han seg mer i russisk politikk, særlig gjennom rivalisering med Ernst Johann von Biron, hertugen av Kurland og diplomaten Heinrich Johann Friedrich Ostermann.
Rehabilitert
Her bodde han helt til Peter III av Russland rehabiliterte ham under sine kun seks måneder som tsar. Peter IIIs etterfølger, Katarina II engasjerte den aldrende feltmarskalken som leder av Russlands havner mot Østersjøen. Etter at han døde fire år senere, ble han gravlagt ved sin gods ikke langt fra Dorpat. Gravstedet ble imidlertid ødelagt av de sovjetiske myndighetene.
Det russiske 34. dragonregiment er oppkalt etter ham.
Sortlandssundet
Sortlandssundet er sundet mellom Langøya og Hinnøya i Vesterålen. Sundet krysses av Sortlandsbrua mellom Sortland på Langøya og Strand på Hinnøya.
Før bruene i Vesterålen ble bygd gikk det flere ferger over Sortlandssundet. I tillegg til ferga mellom Sortland og Strand, gikk det ferge mellom Sortland og Maurnes, og mellom Sortland og Djupfjorden.
Bernt
Bernt og Bernd er mannsnavn som har opprinnelse som en kortform av Berend, den lavtyske formen av Bernhard. Dette navnet er dannet av de gammelhøytyske ordene bero, «bjørn», og harti, «sterk».
Utbredelse
Bernt var et populært navn på norske guttebarn i 1870-årene.
Kjente personer med navnet
Personene i listen er ordnet kronologisk etter fødselsår.
Tenea
Tenea (gresk Τενέα) er en oldtidsby i nordøstlige Peloponnes i Hellas. På midten av 1990-tallet gikk lokalsamfunnet og kommunen tilbake til stedets antikke navn Tenea. Setet for kommunen er i Chiliomodi.
Antikkens Tenea ble etablert omtrentlig 15 km sørøst for Korint og 20 km nordøst for Mykene kort tid etter trojakrigen. Det er antatt at de første innbyggerne var trojanske krigsfanger som Agamemnon tillot bygge sin egen by. Således minner navnet Tenea om Tenedos, deres egentlige hjemby, navngitt etter helten Tenes som ble drept av Akilles. Tenea og Roma er i henhold til Æneiden av Vergil to historiske byer kjent for å være assosiert med familier som nedstammet fra Troja etter trojakrigen.
Korintere og teneanere i 734 eller 733 f.Kr. etablerte under lederskap av Arkias av Korint en felles koloni i Siracusa på Sicilia, hjemlandet til Arkimedes. Ruiner fra antikkens Tenea kan fortsatt bli funnet en km sør for Chiliomodi. Blant funnene finnes statuen Kouros fra Tenea (ca. 550 f.Kr.), en egenartet frambringelse som i dag er en del av kunstsamlingen i München i Tyskland.
Historiske vitnemål
Forfatteren Strabon har nevnt Tenea:
SED
SED eller sed kan referere til:
Tenea
Historiske vitnemål
Det samme har geografen Pausanias gjort:
Panamakanalsonen
Panamakanalsonen, engelsk: Panama Canal Zone, spansk: Zona del Canal de Panamá, er en åtte kilometer bred landstripe på begge sidene av Panamakanalen. USA og Panama inngikk en avtale i 1903 som bestemte at USA skulle stå for byggingen og styre Panamakanalen, samt den åtte kilometer brede kontrollsonen.
Totalt dekket sonen et flateareal på 1 432 km². USA kontrollerte dette landområdet i perioden mellom 1903 og 1999, da USA drev kanalen og sto for vedlikeholdet, før Panamakanalen i sin helhet ble overført til Panama 31. desember 1999. Fra 1979 til 1999 var det en amerikansk-panamansk fellesadministrasjon av området. I 1977 slo Torrijos-Carter-traktatene fast kanalens nøytralitet.
I dag driftes kanalen av Panama Canal Authority.
221 Eos
221 Eos er en hovedbelteasteroide. Den er navneopphavet til asteroidefamilien Eos. Den ble oppdaga den 18. januar 1882 av Johann Palisa fra Universitäts-Sternwarte Wien i Wien. Den er oppkalt etter den greske gudinnen Eos.
Norsk Komponistforening
Norsk Komponistforening (etablert i Kristiania 24. oktober 1917) er en fag- og interesseorganisasjon for alle komponister som jobber med musikk og lyd som kunstform.
Bakgrunn
Ved etableringen var hovedmålet å oppnå kompensasjon for bruk av musikken, og i 1917 manglet man grunnlag, bortsett fra et par lovparagrafer om forfatter- og kunstnerrett, for å få musikkbrukerne til å betale.
Den første innkreving skjedde i sesongen 1918/19, og i februar 1918 kom de første innbetalingene. For sanger ble det betalt 50 øre, for orkesterverker 10–25 kroner, og det samlede resultat for Norsk Komponistforening det første året var 67 kroner. I 1928 etablerte foreningen Norsk Komponistforenings Internasjonale Musikkbyrå (TONO) for å besørge innkrevingen, og til sammenlikning betalte musikkbrukere i Norge i 2003 inn over 200 millioner kroner til TONO. Gjennom åndsverksloven av 1930 fikk man et sikrere formelt grunnlag for innkreving av vederlag for bruk av musikk. Foreningen arbeidet også tidlig for normalkontrakten, som i 1960 ble undertegnet og derved sikret et kontraktsforhold mellom oppdragsgiver og komponist. Arbeidet for fremme av ny musikk i Norge ble etter hvert videreført blant annet ved etablering av foreningen Ny Musikk i 1938.
Virksomhet
Det legges stor vekt på virksomheten utad, gjennom samarbeid med utøvere, festivaler og andre kulturinstitusjoner, og samarbeid med andre kunstnerorganisasjoner. Foreningen arbeider for å styrke samarbeidet mellom norske komponister og sentrale fremføringsinstitusjoner som orkestre, ensembler og festivaler. Foreningen er medlem i Nordisk Komponistråd som blant annet arrangerer den årlige festivalen Nordiske Musikkdager. NKF forhandler på vegne av norske komponister om vederlag for bruk av medlemmenes musikk i en rekke sammenhenger, som utlån i bibliotek, bruk av musikk i media og offentlighet, kopiering av noter m.m.
Årets utøver
Komponistforeningen deler årlig ut prisen «Årets utøver». «Som «Årets Utøver» kan velges en utøver eller et ensemble, på høyt profesjonelt nivå, som har gjort særlig innsats for norsk samtidsmusikk det siste året eller over en lengre periode.»
Styreledere
Det første styrets formann var Gerhard Schjelderup, Eyvind Alnæs var viseformann og David Monrad Johansen sekretær og kasserer. I styret satt dessuten Alf Hurum, Inga Lærum Liebich, Johan Backer Lunde og Trygve Torjussen. Senere styreledere har vært:
Medlemmer
Per februar 2018 hadde Komponistforeningen 255 medlemmer: og
Æresmedlemmer i Komponistforeningen
Personer som gjør en ekstraordinær innsats for å fremme norske komponister og norsk musikk kan utnevnes av styret i Komponistforeningen til æresmedlemmer i Norsk Komponistforening.
Kasus
Kasus (av latin casus, som betyr: «tilfelle») er en grammatisk kategori som reflekterer den grammatiske funksjonen et substantiv, adjektiv eller pronomen har i en setning, for eksempel om de er subjekt eller direkte objekt. Alle språk markerer kasus på en eller annen måte, men det er bare vanlig å si at et språk har kasus når dette er markert i morfologien til språkets nomen, det vil si når ordene endrer form for å markere sin kasus, og ikke ellers.
I språk med få (men flere enn to) kasus subkategoriserer pre- eller postposisjonene ett bestemt kasus på nomenet de står til. Dette kalles styring. Språk med kasus har som regel en mindre fast ordstilling enn for eksempel norsk.
Kasus i dagens norsk
I moderne norsk bøyes personlige pronomen i nominativ, akkusativ og genitiv, selv om de to førstnevnte oftest kalles «subjektsform» og «objektsform». Eksempelvis heter det Jeg spør deg og Du spør meg. Imidlertid er skillet mellom noen av formene forsvinnende; det er ikke lenger en selvfølge å bruke «ham», «henne» og «dem» som akkusativsform av «han», «hun» og «de».
Enkelte dialekter praktiserer fortsatt bruk av dativ. I standard østlandsk har visse retningsbetegnende adverb og substantivet «hjem» en akkusativ og en dativ/lokativ-form i tillegg til grunnformen. Sistnevnte brukes i dativ/akkusativ betydning: «Jeg går hjem/ned/opp/inn/ut/bort» (grunnform), «Jeg går hjemom/nedenom/oppom/innom/utenom/bortom» (akkusativ) og «Jeg er hjemme/nede/oppe/inne/ute/borte» (dativ/lokativ). Ellers finnes det mange gamle kasusuttrykk som har overlevd i frosset tilstand, som preposisjonsuttrykk med «til» (genitiv) eller «av» (dativ): Til sjøs, Gå mann av huse, Tatt av dage.
Ifølge språkeksperten Per Egil Hegge finnes det også en frossen vokativform (tiltaleform) i norsk, nemlig «folkens», for eksempel «hei, folkens», altså i henvendelser eller tiltale.
Kasus i andre språk
Norrønt hadde fire kasus: nominativ, akkusativ, genitiv og dativ. Tysk, islandsk og færøysk har de samme. Japansk bruker ikke kasus i det hele tatt, men markerer nomenenes funksjon i setningen ved hjelp av postposisjoner.
Ungarsk har 20 kasus og finsk har 15 (16 i noen østlige dialekter). Disse har, som andre språk med så mange kasus, få eller ingen pre- eller postposisjoner. Finsk har i tillegg til mange kasus også en relativt utbredt bruk av postposisjoner og preposisjoner. Latin har seks kasus (i tillegg til de fire som norrønt hadde: vokativ og ablativ). Det keltiske språket irsk har et felleskasus (nominativ/akkusativ), samt dativ, genitiv og vokativ.
Nordsamisk har seks eller sju kasus: nominativ, illativ, lokativ, komitativ, essiv og akkusativ/genitiv. (Akkusativ og genitiv har like former, men ikke lik funksjon.)
Kasus i medisin
I forbindelse med for eksempel medisinsk litteratur kan kasus også være en pasient eller dennes sykdomshistorie. Innenfor andre fag, for eksempel sosiologien, brukes nå gjerne også det engelske ordet case når man studerer et bestemt tilfelle (se tilfellestudie).
Fredrik Stang d.y.
Fredrik Stang (d.y.) (født 27. desember 1867 i Christiania, død 15. november 1941 i Oslo) var en norsk politiker (H), jurist og professor ved Universitetet i Oslo. Han var en av de ledende politikerne i Høyre i perioden etter 1905, inntil han trakk seg tilbake fra politikken i 1913. Fra 1912 til 1913 var han norsk justisminister. Resten av livet konsentrerte han seg om vitenskap og kultur. Han er særlig kjent for sitt arbeid for å etablere Institutt for sammenlignende kulturforskning.
Slekt
Fredrik Stang var sønn av tidligere statsminister Emil Stang (1834–1912) og Adelaide Pauline Berg. Han var barnebarn av statsminister Frederik Stang og bror av journalisten og Høyre-politikeren Augusta Stang og av høyesterettsjustitiarius, Arbeiderparti- og senere NKP-politikeren Emil Stang d.y.
Stang giftet seg i 1894 med Caroline Schweigaard (1871–1900), datter av statsminister Christian Homann Schweigaard. Han giftet seg senere med Margrethe Grung Andvord (1883–1961). Ekteskapet ble oppløst, og Stang giftet seg for tredje gang med Nini Augusta Wedel-Jarlsberg.
Stang var far til språkforskeren Christian Schweigaard Stang.
Liv
Stang ble student i 1885, studerte rettsvitenskap under blant andre Francis Hagerup og ble cand.jur. i 1890. Fra 1890 til 1892 var han advokatfullmektig i Kristiania før han dro utenlands på studiereise fra 1893 til 1894. I 1896 ble han høyesterettsadvokat, og året etter ble han utnevnt til professor i rettsvitenskap ved universitetet. Han var assessor i Høyesterett fra 1901 av. I 1918 tok han doktorgraden. Fra 1921 til 1927 var han rektor ved universitetet.
I de senere årene var Stang også opptatt med arbeid for Institutt for sammenlignende kulturforskning og som formann i Den norske Nobelkomite. Som formann var han blant annet med på å tildele Carl von Ossietzky Nobels fredspris i 1936. Stang døde under den tyske okkupasjonen av Norge, i 1941. Etter at Aftenposten hadde trykket en velvillig nekrolog, rykket Knut Hamsun følgende innlegg inn i avisa:
Politisk karriere
I politikken arbeidet Stang for at det skulle bli et varig samarbeid mellom venstrefløyen i Høyre og Venstre, noe som ikke lot seg realisere.
Julie Lødrup
Julie Lødrup (født 2. desember 1983 i Bergen) er en norsk fagforeningsperson og politiker (Ap). Fra 11. mai 2017 er hun 1. sekretær i LO.
Lødrup er utdannet innen statsvitenskap og EU-studier ved Universitetet i Oslo (UiO) (2003–2006) og London School of Economics and Political Science (LSE) (2006–2007).
Hun arbeidet i Landsrådet for Norges barne- og ungdomsorganisasjoner (LNU) 2007–2008. Fra 2007 har hun vært representant og vararepresentant for Arbeiderpartiet i Oslo bystyre. Hun har hatt flere verv i Arbeidernes ungdomsfylking (AUF), og var generalsekretær der 2008–2010. Fra 2010 til 2012 var hun daglig leder i tankesmia Manifest Analyse. Deretter ble hun ansatt som forbundssekretær i Norsk tjenestemannslag (NTL). I 2013 var hun engasjert som politisk rådgiver i Kulturdepartementet.
Fredrik Stang d.y.
Politisk karriere
Da Venstre tapte valget i 1909, ble grunnen lagt for en regjering av Høyre og Frisinnede Venstre. Stang oppsøkte i Bergen den fremste statsministerkandidaten, Christian Michelsen, men da denne avslo, gikk stillingen til Wollert Konow (SB). Konow måtte imidlertid trekke seg etter den berømte måltalen i 1912. Det ble dannet en ny Høyre-regjering under Jens Bratlie med Stang som justisminister.
Vitenskapelig og kulturelt arbeid
Stang var en av initiativtakerne til Institutt for sammenlignende kulturforskning.
Stang som jurist
Innenfor norsk rettsvitenskap var Stang fornyende ved at han brøt med den realistiske rettstenkningen som var dominerende i Norge etter Schweigaards tid, og hevdet at retten skulle tjene sosiale formål: «Det blivende og store i rettsstudiet er de tusen traade, som knytter rettens abstrakte verden til det levende livs arbeide og kampe». I dette synet, som blant annet kom til uttrykk i synet på eiendomsretten i Indledning til formueretten (1911), var han blitt påvirket av den nye sosiologien under et opphold i Frankrike ved århundreskiftet.
Stang som historiker
Stang var interessert i historie og gikk lenge med en plan om å skrive et historisk verk om sin far. I stedet kom han til å skrive om sin bestefar. Som utgangspunkt for historien valgte han stattholdersaken 1859–1860, som førte til at Birch-Reichenwald måtte gå av til fordel for Frederik Stang. Egentlig er det Birch-Reichenwald som er hovedpersonen i boka, mens Frederik Stang spiller en viktig birolle. Planen var å skrive to bind som skulle gå helt til 1872, men da Stang døde var han ikke kommet lenger enn til 1862. Manuskriptet ble bearbeidet av historikeren Sverre Steen og utgitt som Stattholdersak og unionsstrid i 1943.
Stang etterlot seg også nedtegnelser om de årene han var aktiv politiker. Disse ble utgitt av Den Norske historiske forening som Erindringer fra min politiske tid i 1946.
Utmerkelser
Stang var dr. h.c. fra Københavns Universitet. Han var medlem av Den norske Nobelkomite i 1918 og igjen fra 1921 til sin død, fra 1922 som formann.
Parque de la China
Parque de la China (tidligere Bosque de la China) er en park i Clavería i Azcapotzalco nord i Mexico by.
Parken hadde opprinnelig tett vegetasjon, men er i dag mer åpen. Den har en pagode i midten, og flere turstier. I parken er det også en statue av sangeren José José, som vokste opp i nabolaget.
Ann-Christin Hensher
Ann-Christin Hensher (født 1948 i Stockholm) er en svensk forfatter og advokat.
Hensher er utdannet cand.jur ved Stockholms universitet. Hun har arbeidet som advokat med sosialrett som spesiale i Stockholm, London og Brussel.
Før jusstudiet hadde hun gått husmorskole, Tillskärarakademin (utdanner skreddere og designere) og utdannet seg som fotograf. Hun har også arbeidet som helsefagarbeider, selger og croupier.
52 år gammel debutere Hensher i 2000 med Skulden till Daniel, den første i en serie kriminalromaner med den steinharde karriereadvokaten Ulrika Stål i hovedrollen. Bøkene er oversatt til flere språk.
Hensher er bosatt i Marbella i Spania.
Ifølge egne opplysninger er Ann-Christin Hensher dyslektiker.
MS «Baronessen»
MS «Baronessen» (tidligere «Tidebaronessen») er en katamaran som går i rutetrafikk for Norled i Oslofjorden. Den har kapasitet på 180 passasjerer.
MS «Baronessen» var byggenummer 254 hos Brødrene Aa i Hyen og ble levert til Tide Sjø i januar 2009. Tre år senere byttet rederiet navn til Norled og dette var også anledningen til at skipet endret navn til «Baronessen».
Kalaallit
Kalaallit er den grønlandske benevnelsen på befolkningen på Grønland. Entallsformen av ordet er kalaaleq.
Det grønlandske språket kalles kalaallisut, og Grønland heter Kalaallit Nunaat. Grønlands største handelsselskap heter også KNI; dette er en forkorting for Kalaallit Niuerfiat eller Grønlands Handel.
Grønlenderne kaller seg selv inuitter (entall: inuk). Innflyttere som ikke er innfødte kan dermed være en kalaallit, men ikke en inuitt.
Snape
Funnene og dokumentasjonen finnes i dag i Aldeburgh Moot Hall Museum i Aldeburgh.
Obi
Obi 帯 (japansk for «belte») er et bredt belte som brukes til kimono.
Obi kan også bety beltegrad til judo-gi og avarter av denne (for eksempel draktene (gi) som brukes i brasiliansk jiu-jitsu). Denne betydningen har vært brukt siden begynnelsen av 1900-tallet.
Lester Bird
Lester Bryant Bird (født 21. februar 1938 i New York, død 9. august 2021 ) var en antiguansk politiker. Han var leder for Antigua Arbeiderparti (ALP) fra 1971 og statsminister fra 1994 til 2004. Han var sønn av Vere Bird, som også var statsminister.
Bird ble statsminister etter valget i 1994. Hans regjering ble gjenvalgt i 1999. Antigua arbeiderparti tapte for United Progressive Party (UPP) valget i 2004. Birds parti mistet åtte seter i parlamentet og Baldwin Spencer ble den nye statsministeren i landet. Bird fortsatte som leder i Antigua arbeiderparti til tross for at hans parti tapte valget.
Miglioristi
Miglioristi var en ving av Partito Comunista Italiano. Lederen var Giorgio Napolitano. Retningen ble også omtalt som partiets "høyrefløy", grunnet de mer moderate synspunktene.
Bakgrunn
Begrepet kommer fra det italienske verbet migliorare (å forbedre), da fløyens mål var å forbedre det kapitalistiske systemet innenfra, ved hjelp av gradvise reformer, i henhold til sosialdemokratisk politikk, snarere enn ved full revolusjon. Retningens opprinnelse lå i ideene til Giorgio Amendola, som ønsket at partiet gradvis skulle forlate marxismen og utvikle seg i en sosialdemokratisk og reformistisk retning. Målet var å danne allianser med mer moderate venstrepartier, som Partito Socialista Italiano og Partito Socialista Democratico Italiano.
Celestin III
Celestin III (Giacinto Bobone) (født ca. 1106 i Roma, død 8. januar 1198 i Roma) var pave fra mars/april 1191 til sin død.
Celestin tilhørte Boboni-Orsini-grenen av Orsinifamilien, en av de viktigste italienske adelsfamilier. Han var god venn av Thomas Becket og hadde studert ved Sorbonne-universitetet i lag med Abelard, som han iherdig forsvarte mot Bernhard av Clairvaux' teologiske angrep.
Dagen etter sin utnevnelse kronet han den tysk-romerske keiseren Henrik VI. Henriks ambisiøse prosjekter voldte pave Celestin mange bekymringer, men han unnlot å gripe til ekskommunikasjon selv da Henrik tok Richard Løvehjerte til fange.
I 1192 bekreftet Celestin statuttene til Den tyske orden. I desember 1196 tok han også «Det tyske Maria-hospital i Jerusalem» under sin beskyttelse.
Hans brev på eselskinn, datert 17. mars 1196, til domkapitlet i Nidaros, er Norges eldste pavebrev bevart i original. Her heter det blant annet: «Vi...forbyr på det mest bestemte at noen lekmann i eders bispedømme utøver kirkelig domsmakt eller hører og dømmer i saker som skal avgjøres av en kirkelig domstol...Gjør han det, skal han falle i den allmektige Guds og hans hellige apostlers Peters og Paulus' vrede...» Vanlige segl var av voks, men pavens segl, hans bulla, var av bly.
I juni 1197 hadde kardinal Giovanni av Santa Prisca-kirken alt overtatt pavens plikter, bortsett fra utnevnelsen av biskoper. Celestin var såpass medtatt av sykdom at han kan ha ønsket å abdisere, og skal ha foreslått kardinal Giovanni av San Paolo som sin etterfølger, men de andre kardinalene avviste anmodningen som ville svekket deres hevdvundne rett til å utpeke den neste paven. Så formelt ble Celestin III sittende som pave frem til sin død i januar 1198. Han var da rundt 92 år gammel.
Han er gravlagt i Laterankirken.
Autoridad del Canal de Panamá
Autoridad del Canal de Panamá (ACP, norsk: Panamas kanalmyndighet, engelsk: Panama Canal Authority) er organet som drifter og administrerer Panamakanalen, som binder sammen Panamabukten i Stillehavet med Det karibiske hav og Atlanterhavet.
ACP tok over administrasjonen av Panamakanalen fra Panama Canal Commission 31. desember 1999 samtidig som kanalen ble overlevert fra USA til Panama i henhold til Torrijos-Carter-traktatene.
Euphydryas
Euphydryas er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene. Det forekommer fire arter i Norge.
Utseende
Små til middelsstore (vingespenn 25 – 50 mm) sommerfugler, relativt spinkelt bygde. Som hos de aller fleste flikvinger er frambeina reduserte. Sugesnabelen er velutviklet, antennene middels lange og tydelig kølleformede. Vingene er avrundede, ikke flikete langs ytterkanten, og nokså avlange i formen. Oversiden er oransje med mer eller mindre utbredt, brunt nettmønster Bakvingenes underside har vekselvise hvite og brunlige tverrbånd, kantet med svart, ofte også røde flekker. Larvene er dekket med torner, puppene knudrete.
Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger, og de fleste nordiske artene har larver på planter i maskeblomstfamilien (Scrophulariaceae). Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.
Mange truede arter
Rutevingene lever ofte på sjeldne lokalitetstyper, og de har begrenset spredningsevne. Dette har medført at forholdsvis mange arter i denne gruppen er utrydningstruede. Et kjent eksempel er den sterkt truede, nordamerikanske arten Euphydryas editha.
Systematisk inndeling / norske arter
Slekten blir delt opp i flere uformelle artsgrupper som trolig (forhåpentligvis?) representerer monofyletiske grupper.
19. etappe i Tour de France 2007
Den '''19. etappen''' i Tour de France 2007 var en 55,5 km lang individuell tempo-etappe som gikk fra Cognac til Angoulême.
1. passeringspunkt, Sigogne, 17,5 km
Gjennomsnittsfart: 53,6 km/t
2. passeringspunkt, Saint-Genis-d'Hiersac, 35 km
Gjennomsnittsfart: 52,9 km/t
Eksterne lenker
2007 Tour de France, Stage 11 to Stage 20
Forhud
Forhuden er en hudfold som omgir glans på penis. Forhuden forhindrer dagligdagse berøringer og eksponeringer og er en løsning på problemet at slimhinnene bør befinne seg i et våtområde.
Forhuden holder glans fuktig og gjør penetrering i kvinnens skjede lettere ved at hudfolden sklir tilbake under samleie. Denne glidende effekten sies å øke den seksuelle tilfredsstillelsen for både mannen og kvinnen.
Ved mannlig omskjæring fjernes forhuden. Det kirurgiske inngrepet utføres av medisinske, religiøse eller kulturelle grunner.
Antti Sarpila
Antti Juhani Sarpila (født 11. juni 1964 i Helsingfors ) er en finsk jazzmusiker (klarinett), kjent fra flere utgivelser.
Han antok tidlig en Benny Goodman-inspirert stil og studerte under Bob Wilber, ble med i dennes «Tribute to Benny Goodman» (Carnegie Hall, 1988), og har senere figurert på seks utgivelser i USA. De fremførte på Oslo Jazzfestival 2006, blant annet i samarbeid med Stokstad/Jensen Trad.Band.
Hans eget A. S. Swing Band ble etablert i 1982, og har gitt ut over ti plater. En jubileums-DVD, 20th Anniversary Concert live at Finlandia Hall ble utgitt i 2002. Med Swedish Swing Society besøkte han Carnegie Hall også i 2000. I kvartett med Lars Erstrand, Mark Shane og Björn Sjödin utga han A sailboat in the moonlight (2004) og We've got a heartful of music (2004). Samme året var han gjest da Gerhard Aspheims «Oldtimers» fremførte 25-årsjubileumskonsert på Oslo Jazzfestival.
Han mottok Yrjö-prisen i 1997.
Cowcaddens
Cowcaddens er et område i den skotske byen Glasgow. Området ligger nært sentrum og er avgrenset av Garnethill i sør og Townhead i øst.
Bygningene i området er for en stor del blokkbebyggelse bygget opp av myndighetene etter andre verdenskrig, før dette var området preget av flere fabrikker og eldre murhus. Fra 1957 til 2006 hadde TV-kanalen STV hovedkontoret sitt i området og Glasgow Caledonian University har sitt universitetsområde i Cowcaddens. Området er betjent av Cowcaddens undergrunnsstasjon.
Lily Thai
Lily Thai, også kjent som Lily Than eller Lilly Thai (født Teri Jaye Takahata 7. november 1981 i Honolulu, Hawaii, USA) er en amerikansk pornostjerne med filippinske og italienske foreldre. Hun vokste opp i Austin, Texas.
Triatlon under Sommer-OL 2004
Triatlon under Sommer-OL 2004. Triatlon var med som olympisk sport for andre gang under OL 2004 i Athen. Triatlon besto av tre øvelser 1500 meter svømming, 40 kilometer sykling og 10 km terrengløping. Det var to konkurranser en for damer 25. august og en for menn 26. august.
Hollandés
Hollandaise er en klassisk fransk saus. Sausen er en emulsjon av eggeplommer og smør, smaksatt med sitronsaft og hvit pepper. Sausen har rykte på seg for å være vanskelig å få til fordi den lett skiller seg. Hollandaise er grunnlag for en gruppe av smørsauser, hollandaisefamilien, med béarnaise og musselinesaus som berømte variasjoner.
Hollandaise har en mild smak og en kremet konsistens, og blir mye brukt til retter av fisk, til grønnsaker med mild smak eller til egg, for eksempel i Eggs Benedict.
Holm (Sortland)
Holm er et sted helt nord i Sortland kommune i Vesterålen. Stedet tilhørte fram til 1963 Langnes (nå Øksnes) kommune. Holm ligger på Langøya, ved innløpet til Lifjorden.
Stedet er knyttet til omverdenen med en kommunal vei (dårlig grusvei) og fylkesvei til de mer sentrale delene av kommunen. Fram til tidlig på 1960-tallet gikk det rutebåt over Lifjorden fra Holm. Veien mellom Vikosen og Holm var hovedveien mellom Sortland og Alsvåg fra den ble bygd på 1930-tallet til veien over Frøskelandseidet ble bygd. Kaia på Holm ble revet i 1992, etter at den hadde stått til nedfalls i mange år.
Holm er i dag for det meste fraflyttet, men det finnes fremdeles et gårdsbruk igjen på stedet.
Holm har utsikt rett mot nord, ut Gavlfjorden mellom Langøya og Andøya. På stedet finnes også ei strand med korallsand. Sør for Holm ligger Harhalsvatnet, som er populært som fiskevann.
9-ball
9-ball (eller nierball) er en variant av biljard, med historiske røtter i USA helt tilbake til 1920-tallet. Spillet kan spilles av et hvilket som helst antall spillere, selv om det vanligste er at to personer spiller mot hverandre. Igjennom store deler av historien har 9-ball vært kjent som et «pengespill», både i profesjonelle sammenhenger og på den lokale puben.
I løpet av de siste årene er nierball blitt den vanligste biljardformen i konkurransesammenheng.
Spillet
Spillet foregår på et vanlig biljardbord med seks lommer, og med ti baller. Køballen, som vanligvis er hvit, slåes mot en eller flere av de ni andre ballene. De andre ballene er nummerert fra én til ni. Målet med spillet er å putte nierballen på en måte som er lovlig ifølge reglene.
De fleste reglene er relativt konsekvente uavhengig av om det spilles profesjonelt eller på amatørnivå.
I 9-ball må spilleren bestandig treffe ballen med det laveste nummeret med køballen, før køballen treffer eventuelle andre baller, hvis ikke har man gjort en feil. Dette betyr ikke at ballene må puttes i denne rekkefølgen; man kan putte en hvilken som helst ball, så lenge køballen treffer den ballen med lavest nummer først. På grunn av at 9-ball ikke er et meldespill, kan man også putte nierballen på denne måten, og dermed vinne spillet. En spiller vinner også hvis han putter nierballen når han bryter i det første støtet.
Spillerne veksler på å spille, og beholder turen hvis man putter en ball. Hvis man bommer, gjør en feil eller vinner, blir det nestemann sin tur. Hvis man gjør en feil får motstanderen legge køballen hvor som helst på biljardbordet før sin tur.
Eksterne lenker
Billard américain Palla 15
Randi Monsen
Randi Monsen (født 18. februar 1910 i Hamar, død 24. august 1997) var en norsk tegner og illustratør. Hun ble særlig kjent som avistegner i Arbeiderbladet.
Randi Monsen gikk på Statens håndverks- og kunstindustriskole og Statens kunstakademi i periodene 1934–1935 og 1940–1944 som elev av Per Krohg og Thorbjørn Lie-Jørgensen. Fra 1945 til 1980-tallet var hun tilknyttet Arbeiderbladet i Oslo, der hun særlig bidro med portrett- og teatertegninger. Hun har ellers illustrert flere bøker og lagd en rekke karikaturportretter.
Randi Monsen deltok på en stor mengde utstillinger. Hun ble innkjøpt av blant annet Nasjonalgalleriet og Riksgalleriet.
Randi Monsen var datter til arbeiderpartipolitikeren Fredrik Monsen.
Som leder av Tegnerforbundet fikk Randi Monsen opprettet Norsk illustrasjonsfond i 1979.
Illustrerte bøker
Ufullstendig
Randi Monsen var datter av politikeren Fredrik Monsen (1874-1954) og søster til pressemannen Per Monsen (1913-1985).
Salmaker
En salmaker er en håndverker som lager saler, seletøy, setetrekk og forskjellig transportutstyr.
I norsk sammenheng så nevnes salmakerfaget første gang i Magnus Lagabøtes bylov i 1276. Produksjon av hestesaler var salmakerens viktigste oppgave i middelalderen. Etter hvert som det kom til kjøreutstyr som sleder og kjerrer, så begynte salmakeren å lage seletøy, setetrekk og annet.
I 1844 ble Sadelmagerforeningen stiftet i Oslo. Navnet ble senere forandret til Sadelmager- og Tapetsermestrenes gruppe, inntil møbeltapetserfaget var blitt så spesialisert at de opprettet sitt eget laug. I dag er håndverksbedrifter innen begge fagene organisert i Salmaker- og møbeltapetserlauget Oslo.
Utdanning
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.
Repslagerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Øyvind Bolthof
Øyvind Bolthof (født 30. mars 1977) er en tidligere norsk fotballspiller fra Oslo. Han er målvakt og kom til Vålerenga fra Årvoll i 1995. Han har tidligere spilt i Bøler IF, Lyn, Bækkelaget og Årvoll.